KLUBI 700
Te vaatate saadet "Klubi 700" ja meil on hea meel, et olete meiega.
Kust iganes maailma otsast te meid ka ei vaataks -
tore, et olete meiega.
Tahan tuvustada teile Sheilat,
kes arvas, et tal oli täiuslik elu.
Tal oli võrratu abielu ja kaks last,
kuniks ta avastas suure šokina, et ta abikaasa oli saripetja.
Sheila koges hoobilt,
kuidas raskes lapsepõlves kogetud hirm ja ebakindlus olid tagasi
ja ta langes tagasi sügavasse auku,
mis oli valitsenud ta alkohoolikutest vanemate kodus.
Kõige hullem asi üldse oli näha oma ema peksa saamas.
See on see, mille keskel elasin,
kartes, et leian üks päev koolis tulles
ühe või mõlemad oma vanemad surnuna.
Sheila kasvas üles ema ja kasuisaga, kes olid tõsised alkohoolikud
ja see oli hirmuäratav ta jaoks.
Leidsin üles ärgates eest täiesti lagastatud kodu.
Nii korjasin alati klaasikilde kokku ja seadsin jälle mööblit paika.
Kõik tundus olevat katki.
Vahel vedeles ka mõni inimene kuskil põrandal või seina ääres.
Palju õllepudeleid ja suitsukonisid.
See pidev kaos tekitas Sheilas, kes ta oli keskmine kolmest tütrest,
abitust ja ebakindlust.
Armastus ja turvatunne olid need, mida kõige enam vajasin ja igatsesin.
Sheila oli 14, kui ta kasuisa suri
ja ema hakkas oma viha Sheila peal välja elama.
Kui ema minuga tülitses,
kiskus ta mind juustest, lõi mind näkku ja hammustas mind.
Lisaks sellele rohket verbaalset ja emotsionaalset vägivalda
ja ka laksu andmist.
Sellest hoolimata oli Sheilal emast kahju
ja ta valetas kooli juhtidele, kui need ta sininkate kohta küsisid.
Teadsin, et ema armastab mind ja kõige süüdlaseks oli hoopis alkohol.
Tahtsin nii väga, et ta saaks vabaks sellest.
Kuid valu, mida keegi ei näinud, tegi Sheilale kõige enam haiget.
Tahtsin ka lapsena kuuluda kuhugi, aga ei kuulunud kunagi.
Mul polnud normaalset elu.
Ma ei tundnud end kunagi kindlana selles, et olen tark või ilus.
Olin oma keha suhtes äärmiselt ebakindel.
Nii leidis Sheila keskkoolis käies lohutust toidust,
kuid see avas ukse buliimiale.
Mõistsin, et mu hinges on tühimik ja miski ei suuda seda täita.
Nii tundsin buliimikuna,
kuidas kogu selle toidu sisse ajamine täitis kasvõi hetkekski selle tühimiku.
Sheila maadles buliimiaga läbi kogu ülikooli aja,
kuid lisaks sellele tarbis ka rohkesti alkoholi ja kanepit.
See kõik leidis lõpu paar aasta hiljem,
kui ta abiellus ja jäi ootama oma esiklast.
Mõistsin sel hetkel, kuidas see tühimik sai täidetud.
Eeldasin, et vajan armastust ja last.
Olin alati igatsenud omaenda last.
Mu unistus omaenda perest sai täidetud.
Ma olin hea ema
ja meil oli ka võrratu abielu.
Kõik oli lihtsalt imeilus ja täiuslik. Vähemalt minu silmis.
Seda kõike oli mõnda aega lihtne uskuda,
kuniks Sheilal oli põhjust kahtlustada oma meest truudusetuses.
Sheila oli meeleheitel ja mõni aasta hiljem nad lahutasid.
Enne seda veel oli aga Sheilalgi lühike armulugu.
Ma otsisin armastust.
Ma otsisin turvatunnet.
Otsisin kedagi, kes lubaks mul olla mina ise.
Sheila hakkas 2 aastat hiljem käima ühe teise mehega.
Kurvastades endiselt oma lahutuse üle,
abiellus Sheila siiski uuesti ja nad said kaks last.
Sheila sõnul oli tal hea mees,
kuid ta polnud siiski leidnud sellist õnne,
mida ta lootis pereelust leidvat.
Just neil aastatel kohtus ta ühe naabriga,
kes kutsus teda sageli kirikusse.
Ta korra isegi läks,
kuid leidis kiiresti, et see pole tema jaoks.
Nägin neid inimesi, kes nimetasid end kristlasteks,
nõrkadena.
Mõtlesin, et nad peavad uskuma kedagi nähtamatut,
et tunda end kuidagi paremini.
Mul oli neist peaaegu kahju,
sest arvasin, et nad on ikka täiega sassis,
kui usuvad mingisse Jumalasse, kes peaks neid aitama.
Kuid Sheilale sai peagi selgeks, et ka tema vajab Jumalat.
Ta noorem õde, kes maadles narkosõltuvusega,
tuli 2011. aastal nende juurde elama.
Püüdes oma õde nö korda teha,
küsis Sheila oma kristlasest naabrilt, kes oli ühtlasi ka medõde, nõu.
Naaber kutsus nad
tol õhtul koguduses toimuvale ärkamisõhtule.
Ta kutsus meid sellisele teenistusele
ja ma olin isegi nõus.
See pidi küll olema Jumalast.
Palusin, et Jumal kõrvaldaks mu õe sõltuvuse.
Vaatasin muudkui laes olevaid valgusteid
ja muudkui palvetasin ja palvetasin.
Ja korraga nägin oma õde loote asendis põrandal
hüsteeriliselt nuttes.
Ja korraga vaatasin ma üles ning hakkasin ka kontrollimatult nutma
korrutades ikka ja jälle: "Anna andeks, et ma pole Sind kunagi tundnud."
Mõtlesin, et mu väikeõde on ju see, kes vajab abi
ja samas nägin iseennast tõeliselt kurja ja halva inimesena,
kes sai...puhastatud.
Kogu see kõnts ja jama tuli minust välja
ja ma sain täidetud armastusega.
Sheila sõnul sai sellest õhtust alguse nii tema kui ta õe suhe Jeesusega.
Ühtlasi lõppesid sellega ka ta otsingud armastuse ja turvatunde järele.
Kogesin seda armastust...
Tundsin, otsekui keegi oleks tulnud mu sisse
ja kitkunud sealt välja iga viimse kui valu, ebakindluse ja kibestumise juure
ning täitnud mind armastusega, mida ma polnud eales varem kogenud
Sheila koges ka tol õhtul,
et pead taaspühendama end oma abielule.
Olles uurinud kõik need aastad Jumala Sõna,
jätkab ta armastuses ning kestvas turvatundes kasvamist,
mis on leitavad vaid Jeesuses.
Täna on ta suurimaks igatsuseks jagada oma leitut teistegagi.
Läksin sinna hoonesse
ja Jumal sõna otseses mõttes puhastas mind.
Siis mõistsin ka, et see oli Jeesus, kelle poole ma hüüdsin:
"Anna andeks, et ma pole Sind kunagi tundnud."
Sest Isa juurde ei saa muidu, kui Jeesuse kaudu.
Milline lugu!
Lugedes Iiobi raamatut Piiblis me näeme kõiki ta katsumusi
ja ta vestlusi Jumalaga keset neid kõiki.
Tal olnuks põhjust nuriseda, aga ta ei teinud seda.
Samas tahtis ta surra, sest ta kannatused olid nii suured.
Ta oli kaotanud kõik,
kuniks Jumal lõpuks ilmus talle.
Iiob ütles: "Ma olin ainult kõrvaga kuulnud kuuldusi sinust,
aga nüüd on mu silm sind näinud.
Seepärast ma võtan kõik tagasi ning kahetsen põrmus ja tuhas.”
Sheila oli samas seisus.
Ta oli väga palju kannatanud ja tal oli kohutav lapsepõlv.
Nii ema kui kasuisa olid vägivaldsed ta suhtes.
Kõik see nende joomine ja tülitsemised...
Milline jube viis üles kasvamiseks.
Hiljem aga pettev abikaasa.
Pikk kannatuste nimekiri.
Sheila polnud kunagi kohanud Jumalat,
kuid lõpuks ta kohtas Teda ja kõik muutus.
Sheila hakkas nutma
ning vabandama Jumala ees oma eluviisi ja tegude pärast.
Iiob ütles seda sama.
"Ma olin ainult kõrvaga kuulnud kuuldusi sinust,
aga nüüd on mu silm sind näinud.
Seepärast ma võtan kõik tagasi ning kahetsen põrmus ja tuhas.”
Usun, et me kõik oleme sellised, kui kohtume Jumala pühadusega.
Keegi meist pole piisavalt õige, et seista Ta ees.
Sheila arusaamine Jumalast muutus ja see võib muutuda sinugi puhul.
Sa peaks tahtma kohtuda Jumalaga,
sest see on tõeliselt oluline.
Me räägime ärkamisest ja paljudest muudest asjadest,
aga oled sa tõeliselt kohtunud elava Jumalaga
ja kogenud Teda?
Kui seda teed,
haarab Ta pühadus sind rohkem, kui suudaksid eales arvatagi.
Ja kogu meie enda tublidus ning head teod
lihtsalt hajuvad kui õhku.
Me oleme kui alasti Jumala ees nähes Jumala tõelist armastust.
Me näeme Jumala tõelist armastust.
Kui sa tahad ka kogeda seda armastust,
siis ütle Jumalale,
et tahad kogeda sama, mida Sheila koges;
et tahad kohtuda Temaga.
Tahan juhtida sind ühte palvesse just praegu.
Kui tahad tunda Jumalat, siis palun palveta koos minuga.
Kohtume elava Jumalaga.
Palu minu järel ja mõtle seda kogu südamest:
"Issand Jeesus..."
Just nii, ütle see välja ja mõtle seda kogu südamest.
Issand Jeesus,
ma olen patune.
Sa tead, mida kõike minuga on tehtud.
Sa tead kõiki mu kannatusi ja läbielamisi.
Sa tead sedagi, et olen endiselt patune
ja mu elu sai alguse kesk kurjust.
Ma pole Sinu ees mitte keegi.
Issand Jeesus,
ma tulen nüüd Su ette.
Mul pole enda õigsusest lähtuvalt Sulle midagi öelda või midagi paluda.
Nii annan vaid iseennast Sulle,
olles sellest hetkest alates Sinu.
Võta mind Issand, täida mind oma Vaimuga
ja tee mind iseenda omaks.
Tänan Sind Issand Jeesuse nimel
aamen ja aamen.
Kui palvetasid koos minuga, siis palun, et teeksid midagi.
Anna kellelegi teada sellest.
See on üks olulisemaid asju - öelda: "Nüüd on nii.
Ma läksin Jumala juurde ja võtsin Jeesuse oma ellu vastu."
Ära karda seda tunnistada.
Jeesus ei karda tunnistada sind,
mistõttu ära sina karda tunnistada Teda.
Võta TV7'ga ühendust 44 22 227 ja anna meile teada oma otsusest.
Järgmisena lugu mehest,
kes kuulub dr. Oz'i ekspertide tuumikusse,
Joel Osteen'i tšempionite võrgustikku
ja on ühtlasi pastor ning menukite autor.
Van Mooody jagab oma plaanist
tõmmata kriips peale kiskjalikele laenuandjatele
ja murda läbi vaesuse tsüklist.
Kõigest lähemalt peale pausi.
RÕÕM - PÜÜA SEE KINNI!
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja kes unistab kellekski saamisest.
Kuid nad vajavad meie abi selles.
Mida küll teha?
Mida küll öelda?
Kuidas end tunda?
Just siin tulebki "Superraamat" mängu,
pakkudes moraalseid ja vaimseid tõdesid
läbi olukordade, millega lapsed saavad samastuda,
õpetades Jumala Sõna lastele, keda armastad.
Liitu "Superraamatu" DVD-klubiga
ja saa osa "Superraamatu" uutest osadest
niipea, kui need ilmuvad.
Lisaks veel 2 koopiat teistegagi jagamiseks.
Telli "Superraamat" juba täna ja vaata, kuidas imed sünnivad!
Alabamas on 4 korda rohkem kiirlaenu pakkujaid,
kui McDondald's restorane.
Kiirlaene nimetatakse tänapäeval kaasaja orjuseks.
Seetõttu ongi me tänane külaline otsustanud murda vaesuse tsükli,
mida kiirlaenud põhjustavad.
Ps. Van Moody võib olla teile tuttav Dr. Oz'i saatest.
Ühtlasi kuulub ta ka Joel Osteeni teleteenistuse juhatusse.
Ta on inspireerinud väga paljusid inimesi üle maailma.
Üks tema viimaseid teemasid puudutab majanduslikku ebavõrdsust.
Ta ütleb, et 60'ndate inimõiguste liikumine
võis küll tagada inimõigused,
kuid paljud vähemused on siiani rahalistes raskustes.
Täna räägib Van sellest,
kuidas me saaksime seista muutuste eest,
harida inimesi ja murda lõputu vaesuse ahel.
Tervitagem taas me saates Van Moodyt.
Nii tore, et olete siin! - Tänan Terry! On au olla siin.
On see alles statistika -
Alabamas on neli korda rohkem kiirlaenu andjaid
kui McDondaldsi restorane.
Kuidas me küll selleni oleme jõudnud?
Kahjuks on teatud seadusi,
mis annavad kui loa kasutada ära kitsamas seisus olevaid kogukondi.
Alabamas näiteks elab 46 000 inimest,
kes võtab iganädalaselt kiirlaenu.
Sellisel moel kestab aga vaesuse ahel põlvkondi
ja me peame murdma selle.
Samas, kui 46 000 inimest võtab regulaarselt kiirlaenu,
siis järelikult on selleks ka teatud sorti vajadus.
Ja isegi, et kiirlaenud pole lahendus, vajavad nad siiski abi.
Mis oleks siis lahendus ja kuidas seda olukorda muuta?
Lahenduseks on mikrolaenud ühes finantstarkuse jagamisega.
Haridusteooriad ütlevad, et kui tahad tõesti kedagi aidata,
tuleb arvestada kolme aspektiga, millest üldse sõltub kellegi harimine.
1. Teadmatu teadmatus.
Inimesed ei saagi teada seda, mida nad ei tea.
2. Teadlik teadmatus.
3. on see tase, kust harimine tegelikult alguse saab.
Põhjus, miks kiirlaenude andmine ja muud vaesusetsüklid kasvavad,
on selles, et see kasutab ära teadmatute inimeste teadmatust.
Seetõttu pakumegi mikorlaenu võimalust,
sest inimesed vajavad samas võimalusi saada rahaasjad korda.
Kuid me lisame sellele laenule
ka ülimalt olulise finantstarkuse jagamise.
Ma ei arva, et vaesuse vastandiks oleks rikkus.
Selle vastandiks on hoopis haridus ja võimalused.
Ütlete, et inimõiguste liikumises jäid teatud asjad vajaka.
Mida te selle all mõtlete?
Üks asi, mida dr. King oma elu lõpus mõistis
ja mida püütis ka muuta, kuid edutult,
on see, et tsiviilõigused ja majandusõigused
pole tegelikult mingid õigused.
Ta alustas ühe viimase asjana elus vaeste inimeste kampaaniaga,
et liikuda majandusliku võrdsuse suunas.
Ehk mina ja paljud teised jätkame tegelikult
dr. King'i 50-aasta taguse unistuse edasi kandmist.
Te kohtusite hiljaaegu me presidendi ja teiste juhtidega.
Rääkige palun lähemalt.
See oli juba mu teine kord sel aastal olla osa meeskonnast,
mis aitab kaasa "Esimese sammu" projektile.
Selle eelnõu on juba läbinud esindajatekoja
ja loodetavasti läheb läbi ka senatis.
See puuduab vanglareformi ja tööjõu arendust.
Tegu on olulise teemaga,
mis puudutab ka majanduslikku võrdsust.
Samas on see võrratu võimalus aidata vaesemaid kogukondi
ja valdavalt vangis istuvaid unustatud inimesi.
Kui oluline on pöörata tähelepanu vaeste perede koos hoidmisele?
Sest tundub, et tegu on kohutavalt hävitava seisuga.
Nii on.
Iga sotsioloog, psühholoog, antropoloog, sotsiaalteadlane ütleks
ükskõik, millise kuriteo, vaesuse, tapmiste arvu vms. kohta,
et nende kõigi juured on purunenud peredes.
Nii et, kui suudaksime ehitada üles peresid...
See on muide üks põhjus, miks vanglareform on nii oluline.
Enamik vangi sattunud afroameeriklastest on mehed.
Nii on tegu peresid ja majandust puudutava probleemiga,
millega tuleb tegeleda.
Kuid siis on vangist vabanenute jaoks tarvis teatud programme. - Nii on.
Sest nende mõtteviis vajab muutmist.
Rääkige sellest veidi, sest kõik see, millest räägite -
kõik programmid ja muud asjad,
me peame leidma viisi, kuidas muuta inimeste mõtteviisi;
leidma selle, kuhu nad on omadega kinni jäänud.
See on sama asi, millest Paulus räägib -
et me peame muutuma oma meelte uuendamise teel.
Üks asi, mida reformide ja eriti vanglareformi puhul
on oluline mõista, on see, et see algab esimesest päevast peale.
Küsimus pole vaid oma aja ära istumises,
vaid oma mõtteviisi muutmises.
Ja lisaks ka võimaluste andmises ajaks, mil nad vabanevad vanglast.
Teil on selles vallas kogemus oma enda lapsepõlvekodust,
kus finantsilises mõttes asjad lagunesid koost'.
Jaa, mu kasuisa langetas kohutava finantsotsuse,
mis viis mu ema närvivapustuseni
ja kasuisa enda infarktini, mille tagajärjel ta ka suri.
Olin siis 10. klassis, käies ema pidevalt haiglas vaatamas
ja elades samal ajal tänu sellele oma parima sõbra pere juures.
See andis mulle väga selge õppetunni,
kui olulised on finantsoskus ja finantstarkus.
Kuid see oli mulle oluline ka pastorina ja Jumala Sõna uurijana.
See, kuidas käime ümber Jumala rahaga
on ühtaegu haldamise küsimus,
aga samas ka peremeheks olemise küsimus,
See on üks suurimaid viise,
kuidas seada eeskuju korralikust jüngerdamisest -
see, kuidas käime ümber meile Jumala poolt antud rahaga.
See on vastutus.
Huvitav, milliseks see on te elu tänaseks kujundanud.
Rääkisime küll vaesusest,
aga olete kirjutanud ka raamatu: "Igatsetud Jumala poolt".
Mida see endast kujutab?
Kõige olulisemad teemad, mida selles raamatus käsitlen,
on see, et sa ei saa elada eesmärgipärast, edukat
ja suurepärast elu,
kuniks sul pole suhet Jeesusega.
Selle omamiseks aga pead selgelt mõistma Isa südant.
Seda, kes Jumal on
ja ka seda, kui väga Ta meid armastab.
Just selle see raamat esile toobki.
See on vaid üks raamat triloogiast,
mis tugineb Jeesuse kohtumisele ühe mehega Matteuse evangeeliumis,
kes küsis, milline on suurim käsk üldse?
Jeesus vastas: Armasta Jumalat kogu südamest, hingest ja mõistusega
ja oma ligimest nagu iseennast!"
Mu esimesed 2 raamatut käsitlevad oma ligimese ja iseenda armastamist,
viimane aga Jumala armastamist kogu südamest, hingest ja mõistusega
Selleks aga peame teadma, kes Ta on
ja kui üliväga palju Ta meid armastab.
Nii on. See on ju see, mis meid muudab.
Raamat "Igatsetud Jumala poolt" saadaval internetist tellides.
Meie pikem intervjuu on aga leitav ekraanil nähtava aadressi kaudu.
Aitäh teile! Nii tore, et olite taaskord meiega.
Järgmiseks aga vastused te küsimustele.
Clif tahab teada, kas Jumal on tõesti loonud
kõik erinevad kasside, koerade, hobuste, lehmade, madude jne. tõud?
Pat vastab sellele peagi.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa keeles,
portugali keeles
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50. AASTAT
Nüüd aga te küsimuste juurde.
Clif küsib: "Kas Jumal on tõesti loonud
erinevad kasside, koerade, hobuste, lehmade, madude jne. tõud?"
- Vastus on ei.
Erinevad tõud on aastate jooksul valikuliselt välja aretatud.
Ja seda tehakse endiselt, onju? - Ikka.
Hobuse tõud peavad vastama teatud standarditele jne.
Kuid kas Jumal lõi nende prototüübi? Absoluutselt!
Leslie: "Lugesin Luuka 1:15,
kuidas Johannes täitus oma ema üsas Püha Vaimuga.
Arvasin, et Püha Vaimuga täitumiseks peab olema uuestisündinud.
Olen täiega segaduses. Palun selgitage."
Jah, Ristija Johannes koges Püha Vaimu
juba oma emaihus olles,
aga Püha Vaimu võidmine andis talle väe.
Pühaduse ja väe jaoks on eraldi võidmised.
Jeesus sai võitud oma teenistuseks alles peale oma ristimist.
Sama Ristija Johannesega.
Missy: "Olen ülitundlik inimene, aga osanud seda terve elu varjata.
Nii peetakse mind palju tugevamaks, kui seda tegelikult olen.
Olen viimasel ajal maadelnud teiste ütluste-tegudega,
mis mulle väga haiget teevad.
Selle tulemusena olen ka hakanud märkama
igat nende sõna ja tegu.
Tänu teatud inimestele minevikust on mul tõsiseid raskusi usaldamisega,
mistõttu olen ka õppinud inimesi oma elust välja lõikama.
Olen seda nii osavalt teinud,
et neid otsekui poleks enam olemaski mu jaoks.
Kas Jumal näeb seda kui mu toimetuleku mehhanismina,
või pigem patu ja mässumeelsusena?"
Ta näeb teid kui kedagi, kes ei mõista asja tuuma.
Loo tuum on selles, et te peate surema neile asjadele.
Sest kui olete "surnud", ei tunne te ka valu.
Nii on. Surnud ei tunne valu.
Kõik see "olen nii tundlik" ja "kõvasti haiget saanud" on jama.
Pauluse sõnul peame me surema iseendale igapäevaselt.
Meie enese mina peab surema, et Jeesus saaks elada meie sees.
Jeesus ei saa haiget sellest, mida keegi ütleb.
Isegi 1. Korintlastele 13 ütleb, et armastus ei solvu kergesti.
Nii on. Kes on järgmine?
Mychal: "Mul on tõsised rahalised raskused
ja mul on raske uskuda, et Jumal suudaks mind neist välja tuua.
See teema häirib mind igapäevaselt ja ma ei suuda tunda elust rõõmu,
kui väga ka ei püüaks mitte muretseda.
Olen püüdnud kõike,
kuid tunnen, et olen liiga nõrk ehitamaks üles oma usku.
See kõik on nii kurnav. Mida küll teha?"
Mul pole aimugi, miks te rahaline seis on nagu ta on
või millest see on tekkinud.
Kuid lugu on väga lihtne.
Kui kulutate rohkem kui teenite, jäävadki rahalised raskused kestma.
Nii tuleb endale eelarve koostada ja vaadata, millele te kulutate?
Lisaks sellele, kas sissetulekust annaks midagi säästa
või panna raha enda kasuks tööle, selle asemel, et töötada raha nimel.
Selles peitub rikkuse saladus.
Selles, et paned raha enda kasuks tööle.
Olgu see siis läbi aktsiate, fondide või mille iganes.
Raha tuleb panna enda kasuks tööle.
Kui te aga pole distsiplineeritud, ei tea te ka, kuhu te raha kaob.
Tänane julgustussõna tuleb Nehemja raamatust 8:10:
"Ja ärge kurvastage, sest rõõm Issandast on teie ramm!”
Kõike head!
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liitud meiega?
Kinkides lootust ja tõotades armastada.
ORVU TÕOTUS
Kui vajad rääkida kellegagi, kes hoolib,
oleme valmis vastama su kõnele,
nii et helista juba täna TV7'sse 44 22 227!
Tõlge: Anne-Ly Raukas